
ARHEOLOŠKO NALAZIŠTE HAJDINE ZERNE DOBILO PREVENTIVNU ZAŠTITU MINISTARSTVA KULTURE 


em 
1 Hajdinezernezjužnašstrana| 


Rješenjem Konzervatorskog odjela u Krapini od 28. siječnja 2014. 
godine, arheološko nalazište Hajdine zerne steklo je status preventiv- 
ne zaštite te je upisano u Registar preventivno zaštićenih kulturnih 
dobara pod oznakom P-4712. 


Arheološko nalazište na Hajdinem zernu otkriveno je slučajno ti- 
jekom planinarenja 26. prosinca 2012. godine, a postojanje arheološ- 
kih struktura dokumentirano je tijekom arheološkog rekognosciranja 
općine Radoboj, koje se provodilo u travnju i svibnju 2013. godine. 


Hajdine zerne nalazi se na najistočnijem obronku glavnog masi- 
va Strahinjščice, poznatog još pod nazivima Radobojski vrh i Sekolje. 
Naziv za vrh Hajdine zerne, zabilježen još 1783./1784. na topografskoj 
karti Varaždinske županije iz razdoblja jozefinske izmjere Civilne Hr- 
vatske, potječe od trobridne konfiguracije obronka koji podsjeća na 
zrno heljde (Fagopyrum esculentum), a naziv Sekolje od šume u kojoj 
se sjeklo mlado drveće za vinograde ili nasade graha. Na vršnim juž- 
nim padinama Hajdinog zerna, između oko 670 m nadmorske visine 
i vrha, koji se nalazi na 738,5 m nadmorske visine, nalaze se ostaci 
prapovijesnog visinskog naselja. Prapovijesno naselje sastojalo se od 
nadzemnih kuća, građenih od drvenih trupaca, šiblja i glinenog pre- 
maza, a kuće su bile na umjetno izravnatim terasama, usječenim u 
južne vršne padine Hajdinog zerna. Na svim su terasama, počevši od 
vrha na 738,5 m do najniže naseobinske terase koja se nalazi na oko 
670 m, pronađeni fragmenti keramičkog posuđa i komadi kućnog 
lijepa. Upravo su komadi kućnog lijepa, smjese od gline, vode i sla- 
me, koja se zapekla u trenutku kad je vatra zahvatila objekt, indikator 
postojanja nadzemnih objekata na terasama. Naseobinske terase su 
različitih dimenzija, između 5 i 10 m širine te 15 do 100 metara dulji- 
ne, a ukupno ih na području naselja ima desetak. Ukupna površina 
naselja iznosi oko 2,5 hektara. Naselje je svojim položajem visoko u 

Pronađeni kućni lijep 


Pronađeni ostaci keramike 


Gori bilo prirodno zaštićeno strmim padinama Hajdinog zerna, stoga 
nije bilo potrebe za utvrđivanjem naselja gradnjom bedema. Na naj- 
nižoj naseobinskoj terasi na jugozapadnom dijelu naselja, tijekom re- 
kognosciranja je otkriveno površinsko eksploatacijsko okno limonita, 
promjera 5 metara i dubine od oko 2-3 metra. U oknu su pronađeni 
fragmenti prapovijesnog keramičkog posuđa te komadi kućnog lije- 
pa, stoga se pretpostavlja da se na toj lokaciji željezna rudača vadila 
u vrijeme postojanja naselja na Hajdinem zernu, odnosno u prapo- 
vijesti. Fragmenti keramičkog posuđa s Hajdinog zerna mogu se na 
temelju svojih karakteristika okvirno opredijeliti u razdoblje kasnog 
brončanog i starijeg željeznog doba, odnosno u kronološkom smislu 
u vrijeme između 1000. i 450. g. pr. Kr. Manji broj fragmenata kera- 
mičkog posuđa može se pripisati mlađem željeznom dobu, odnosno 
Keltima, što nam sugerira da je nalazište bilo naseljavano u više na- 
vrata, možda zbog pregleda nad okolnim područjima, nadolazeće 
opasnosti ili zbog eksploatacije željezne rudače. 


U neposrednoj blizini Hajdinog zerna nalazi se još nekoliko ar- 
heološih nalazišta. Oko 750 metara zračne linije u smjeru juga se u 
šumi Podstenje (Mala gora, Ostenje, Galovićeva husta, Jame) nalazi 
prapovijesna nekropola koja se sastoji od 11 zemljanih tumula. Tu- 
muli su promjera između 9 i 14 metara te današnje sačuvane visine 
između 1,5 i 2 metra. Nekropola je otkrivena 1850. godine prilikom 
gradnje šumskog puta, a tumuli su iskopavani između 1850. i 1860. 
godine od strane Mijata Sabljara, Jakoba Franje Tkalca i Emanuela 
von Graffenrieda. U tumulima su pronađeni spaljeni ostaci pokojni- 
ka te dijelovi nošnje i grobni prilozi, a riječ je o jantarnim perlama 
i perlama od staklene paste (dijelovi ogrlica i narukvica), željeznim 
sjekirama, željeznim karikama, glačanim kamenim rukotvorinama, 
grumenju željezne rudače te keramičkom posuđu. Nekropola se na 
temelju pronađenih predmeta datira u razdoblje kasne faze starijeg 
željeznog doba, odnosno u vrijeme između 550. i 450. g. pr. Kr. Nala- 
zište se također nalazi pod preventivnom zaštitom te je upisano u Re- 
gistar preventivno zaštićenih kulturnih dobara pod oznakom P-4126. 


Oko 1 km zračne linije od Hajdinog zerna u smjeru jugoistoka, na- 
lazi se utvrđeno visinsko naselje Plat-Nagora. Riječ je o naselju koje se 
prostire na više od 8 hektara površine pod livadama Plata. Na zapad- 
nom rubu naselja se na grebenu Plata nalaze umjetno napravljene 
terase koje su mogle služiti kao osmatračnice ili stražarnice, dok je 
naselje s istočne strane, iz sutjeske Očure bilo zaštićeno trostrukim 
obrambenim rampama građenim od kamenja te zasutim zemljom. 
Nalazi keramičkog posuđa i kućnog lijepa sa grebena Plata datiraju 
ovo naselje otprilike u vrijeme kasnog brončanog i starijeg željeznog 
doba (1000. — 450. g. pr. Kr.), što bi značilo da bi sva tri spomenuta 
arheološka nalazišta mogla biti istovremena, odnosno da bi se moglo 
raditi o kompleksu prapovijesnih arheoloških nalazišta iznad Rado- 
boja. 

Općina Radoboj u suradnji s Centrom za primijenjenu arheologiju 
iz Krapinskih Toplica planira poduzeti nastavak istraživanja ovih vri- 
jednih arheoloških nalazišta putem različitih nedestruktivnih meto- 
da, ali i arheoloških iskopavanja s ciljem dobivanja novih spoznaja o 
životu prapovijesnih zajednica na području Radoboja te rekonstruk- 
cijom otkrivenih struktura u vidu arheološkog parka. (Davor Špoljar, 
mag. archaeol.) 

Početak 2014. godine obilježile vremenske neprdike 


* 
"Peek okoiparškiakodmjesnogorebla u odaboj 


Neobična zima koja nas je zadesila u 2014. godini stvorila je | 
velike probleme ne samo na području naših općine već u cijeloj 
Republici Hrvatskoj. Posljedice su bile nestanci električne energije, 
odroni zemljišta i prometnica, problemi u prometu i štete na drve- 
ću. No, kod mještana je to vjerojatno pojačalo oprez te nije zabi- 
lježen značajniji broj ozljeda što je najvažnije. Ledena kiša koja je | 
padala više dana 
krajem siječnja 
i početkom ve- , 
ljače stvarala je 
velike probleme 
zimskoj službi u 
Radoboju i Je- 
senju koja je u 
nekim  trenuci- 
ma bila potpuno 
bespomoćna. 
Na području 
Jesenja zabilje- 
ženi su i slučajevi 
rušenja stabala (&- 
na prometnice & 
pod težinom 
leda. Ledenu kišu je nakon nekoliko dana zamijenila normalna i to 
u velikom obujmu. To je uzrokovalo štete na prometnicama, po- | 
sebno onim makadamskim koje će se moći sanirati tek po dola- 
sku suhog vremena, odnosno vjerojatno na proljeće. Iz Upravnih 
odjela Općina Jesenje i Radoboj upućene su pohvale mještanima 
koji su ove godine pokazali strpljenje i razumijevanje tijekom ovih 
nesvakidašnjih vremenskih uvjeta. 


TOPLO, 
SNIJEG, POLEDICA, KISA 


PRVA DVA MJESECA 2014. GODINE, ŠTO SE VREMENSKIH 
PRILIKA TICE BILA SU U ZNAKU VISOKIH TEMPERATURA, 
MALO SNIJEGA, POLEDICE I OBILNIH KISA 


U Novu 2014. godinu ušli smo s temperaturama od 2 do 
12 *C. Mjerna meteorološka kućica radobojskih vinogradara 
zabilježila je prvog siječnja temperaturu u vinogradu nedaleko 
središta Radoboja od 2 do 4 “C, da bi već 5. siječnja ona izno- 
sila i 12 stupnjeva. Prvi zimski dan s temperaturom nižom od 
nule bio je 19. siječnja kada je zabilježeno (-3 *C), a najhladni- 
je je bilo 26. siječnja (-8 *C). Od 24. siječnja do 7. veljače svi 
su dani imali temperaturu ispod ništice, da bi se to dogodilo još 
samo 10. veljače. 


Prije blagdana sv. Vinka palo je između deset i dvadeset 
centimetara snijega, koji se vrlo brzo otopio, ali kiša koja je 
tih dana padala u dodiru s tlom se smrzavala pa smo nekoliko 
dana imali poledicu. Uslijedilo je razdoblje toplog vremena, a 
potom i nekoliko kišovitih dana. Tako je najviše kiše palo 9. 
veljače, 21 litar na četvorni metar i 11. veljače 15 litara. Inače 
je od početka godine do 16. veljače u Radoboju palo ukupno 
157 litara kiše na četvorni metar. 


U nedjelju 16. veljače temperatura zraka podigla se na čak 
17 "C. (vir) 


Već početkom siječnja procvali su jaglaci te ukrasni grmovi japanske 
jabuke 


Ponovno aktivirana 
klizišta 
Zbog obilnih kiša koje su padale proteklih dana došlo je do 
ponovnog aktiviranja klizišta na lokalnoj cesti 22088 u zaseo- 
ku Vidovići-Topolovci. 
Zbog navedenog otežano je prometovanje navedenom 


cestom. Molimo mještane koji koriste ovu cestu da prilagode 
brzinu uvjetima na cesti. 


Klizište u zaseoku Vidovići-Topolovci \s Li 


ui 
OBJAVLJEN POZIV ZA LIJEČNIČKI PREGLED DJECE RADI UPISA U OSNOVNU ŠKOLU 


- knjižicu cijepljenja ili ispis podataka o cijepljenju od nadlež- 
nog liječnika 

- potvrda stomatologa o pregledu zubiju djeteta 

- laboratorijski nalaz krvi i urina test trakom (ako dijete posje- 
duje nalaz ne stariji od 6 mjeseci ne treba vaditi novi) — laborato- 
rijske pretrage provodi medicinsko-biokemijski laboratorij prema 
sjedištu ordinacije izabranog liječnika djeteta (u tom slučaju po- 
trebna je samo zdravstvena iskaznica djeteta) 

RASPORED 
UTVRĐIVANJA PSIHOFIZIČKOG STANJA DJECE RADI UPISA U PRVI RAZRED OSNOVNE ŠKOLE ŠKOLSKE GODINE 
2014./2015. ZA UPISNO PODRUČJE OSNOVNE SKOLE GORNJE JESENJE 


PREGLED DJECE OBAVIT ĆE SE U OSNOVNOJ ŠKOLI GORNJE JESENJE 


Juriša (Antonio) Edita 
Jarnjak (Anamarija Ari) Mia 

Ured državne uprave u našoj županiji objavio je obavijest 
kojim se pozivaju djeca rođena od 1. travnja 2007. do 31. ožujka 
2008. o rasporedu utvrđivanja psihofizičkog stanja djece radi upi- 
sa U prvi razred osnovne škole. 


Na pregled je potrebno donijeti: 
- zdravstvenu iskaznicu djeteta 
- medicinsku dokumentaciju, ako je dijete bolovalo, 


Ranogajec (Dubravko) Luka Brdo Jesenjsko 25 25.3.2014. 


Huhoja (Vlado) Luka 
Klasić (Martin) Petra 
Kovačec (Krešimir) Marko 


KE 
Br 
NE 


Katalenić (Stjepan) Lorena 


Jedvaj (Stjepan) Luka 
Sitar (Danijel) Antonio 
Forjan (Zdravko) Mateja 


Prezime (očevo ili majčino ime) i ime 


Adresa stanovanja 


Datum pregleda 


Sat pregleda 


Tušek (Slavko) Luka 


Jazvine 41 


7.4.2014. 


8:20 


Škrlec (Marijan) Maja 
Roko (Ozren) Roca 


Jazvine 82 
Radoboj 189 


7.4.2014. 
7.4.2014. 


8:40 


Kiseljak( Ivica) Karlo 
Tušek (Juraj) Borna 


Bregi Radobojski 22 
Bregi Radobojski 61 


7.4.2014. 
7.4.2014. 


Sever (Janko) Tamara 
Horvat (Nenad) Hrvoje 


Gorjani Sutinski 27 
Gornja Šemnica 122A 


7.4.2014. 
7.4.2014. 


Grmovšek (Marijan) Petar 
Kiseljak (Kristijan) Niko 


Gornja Šemnica 125 
Gornja Šemnica 159 


7.4.2014. 
8.4.2014. 


Oraić (Zdravko) Luka 


Gornja Šemnica 167B 


8.4.2014. 


Oraić (Robert) Lea 


Gornja Šemnica 176 


8.4.2014. 


Vidović (Antonio) Ivan 


Jazvine 18 


8.4.2014. 


Tušek (Romica) Tin 


Jazvine 29 


8.4.2014. 


Tušek (Dražen) Jan 


Jazvine 30 


8.4.2014. 


Hrvoj (Petar) David 


Kraljevec Radobojski 17 


8.4.2014. 


Mitrović (Valerije) Ema 


Radoboj 54 


9.4.2014. 


Cerovec (Darko) Petra 


Radoboj 185 


9.4.2014. 


Čerpes (Franjo) Irena 


Radoboj 208 


9.4.2014. 


Inkret (Josip) Sara 


Radoboj 210 


9.4.2014. 


Tušek (Anđelko) Anđelka 


Radoboj 215 


9.4.2014. 


Puljko (Tihomir) Sara 


Radoboj 247 


9.4.2014. 


Slukan (Goran) Dino 


Radoboj 248A 


9.4.2014. 


Kukolja (Stjepan) Lea 


Radoboj 268 


10.4.2014. 


Miljan (Damir) Gabrijela 


Radoboj 276 


10.4.2014. 


Vidović (Željko) Nikolina 


Radoboj 300 


10.4.2014. 


Gerić (Robert) Ana 


Radoboj 322 


10.4.2014. 


Ranogajec (Miljenko) Edi 


Radoboj 352 


10.4.2014. 

U ovom broju lista donosimo intervju sa gospođom Dijanom Hr- 
šak, dipl. ing., ravnateljicom Javne ustanove za upravljanje zaštićenim 
prirodnim vrijednostima na području Krapinsko-zagorske županije. U 
tekstu možete se upoznati sa djelokrugom ustanove koja će svoje sjedi- 
šte tijekom 2014. godine preseliti u Radoboj, ali i o informacijama za 


stanovnike Radoboja vezano za proglašenje ekološke mreže NATURA 
2000. 


Koji je djelokrug Javne ustanove za upravljanje zaštićenim pri- 
rodnim vrijednostima odnosno čime se ona bavi? 


Javna ustanova za upravljanje zaštićenim prirodnim vrijednostima 
na području Krapinsko—-zagorske županije osnovana je 15. studenog 
2005. godine Odlukom Županijske skupštine, sukladno Zakonu o zašti- 
ti prirode. Ustanova obavlja djelatnost: zaštite, održavanja i promicanja 
zaštićenih područja u cilju zaštite i očuvanja izvornosti prirode, osigura- 
vanja neometanog odvijanja prirodnih procesa i održivog korištenja pri- 
rodnih dobara, nadzor nad provođenjem uvjeta i mjera zaštite prirode na 
područjima kojima upravlja te sudjeluju u prikupljanju podataka u svrhu 
praćenja stanja očuvanosti prirode (monitoring) u skladu sa Zakonom. 
Sredstva za rad Ustanove osiguravaju se iz proračuna Krapinsko-zagor- 
ske županije i drugih izvora. Na području Krapinsko-zagorske župani- 
je ukupno je zaštićeno 17 objekata u kategorijama spomenik prirode, 
značajan krajobraz i spomenik parkovne arhitekture koji obuhvaćaju 
površinu od 396,6 ha. Pored toga, na području KZŽ nalazi se i 27% te- 
ritorija parka prirode Medvednica kojim upravlja Javna ustanova «Park 
prirode Medvednica». Uz navedeno Javna ustanova upravlja i područji- 
ma ekološke mreže Natura 
2000 čija površina iznosi 
10% teritorija naše županije. 
U ustanovi su zaposlena četi- 
ri djelatnika i to: ravnateljica 
(VSS), 2 stručne suradnice 
(VSS) i čuvar prirode (SSS). 
Kao jedan od najvećih proje- 
kata koje je Ustanova dosad 
završila jest izgradnja Eduka- 
cijsko-promidžbenog centar u 
Radoboju. Centar je izgrađen 
u sklopu Projekta integraci- 
je u EU Natura 2000 - NIP 
Ministarstva zaštite okoliša i 
prirode, financiranog zajmom 
Svjetske banke. Radi se o 
zgradi površine 90 m? koja je 
vlasništvo Općine Radoboj, a 
ona ga je dodijelila na korište- 
nje Ustanovi na razdoblje od 
30 godina bez naknade. Troš- 
kovnička vrijednost radova na 
uređenju objekta iznosila je 
preko 1.609.000,00 kuna i u 
potpunosti je financiran sred- 
stvima Svjetske banke. Nakon 
otvorenja Edukacijsko-promidžbenog centra slijedila je izrada projek- 
tne dokumentacije za unutarnje uređenje i opremanje centra. Tijekom 
2014. godine planira se provođenje aktivnosti uređenja centra prema 
dobivenoj projektnoj dokumentaciji. Paralelno sa uređenjem centra 
izradit će se edukativni programi namijenjeni školskoj populaciji za 
provođenje škole u prirodi. 


Što je zapravo, najjednostavnije rečeno, mreža NATURA 
2000? 


Ekološka mreža Natura 2000 jedan je od osnovnih mehanizama za- 
štite prirode u EU. Ona predstavlja europsku mrežu područja važnih za 
očuvanje europski ugroženih vrsta i stanišnih tipova. Ekološka mreža 
se proglašava u svrhu očuvanja i ostvarivanja povoljnog stanja divljih 
vrsta ptica i njihovih staništa, drugih divljih vrsta životinja i biljaka i 
njihovih staništa, kao i stanišnih tipova, od osobitog značaja za Europ- 
sku uniju i Republiku Hrvatsku. Svaka zemlja članica EU pridonosi 
ovoj mreži izdvajanjem najvažnijih područja za svaku pojedinu vrstu i 
stanišni tip naveden u odgovarajućim dodacima direktiva. Odabir Natu- 
ra 2000 područja u Republici Hrvatskoj bila je zadaća Državnog zavoda 
za zaštitu prirode. 


Pri odabiru područja koja su izdvojena u ekološku mrežu Natura 
2000, korišteni su isključivo znanstveni i stručni kriteriji. Odabrana po- 
dručja moraju svojom površinom i raspoređenošću osigurati dugoročno 
očuvanje svake pojedine vrste odnosno stanišnog tipa. Površina Natura 
2000 područja u Krapinsko-zagorskoj županiji iznosi 10 % te uključuje 


nih Natura 2000 vrsta i staništa: Jadranska kozonoška (orhideja), Gorski 
potočar (vretence), Ilirske hrastovo-grabove šume, šume velikih nagiba 


Djelatnici Javne ustanove sa ministrom Zmajlovićem prilikom otvaranja Edu- 
kacijsko promidžbenog centra u Radoboju 


i klanaca, karbonatne stijene sa hazmofitskom vegetacijom, suhi konti- 
nentalni travnjaci i travnjaci trave tvrdače. 


Što uspostava nature 2000 znači za stanovnike Radoboja, odno- 
sno kakve će im promjene uspostava mreže donijeti? Da li se otpri- 
like znaju granice područja obuhvaćenog zaštitom? 


Važno je istaknuti da Natura 2000 ne isključuje investicije i ne koči 
razvoj već daje mogućnost brendiranja poljoprivrednih i turističkih 
proizvoda, potiče ekološku proizvodnju, omogućuje razvoj i daje veću 
vrijednost prostoru kojeg obuhvaća. Prema Zakonu o zaštiti prirode 
očuvanje područja ekološke mreže osigurava se provođenjem postupka 
Ocjene prihvatljivosti i učinkovitim upravljanjem područjem te pošti- 
vanjem osnovnih mjera očuvanja. Ocjena prihvatljivosti za ekološku 
mrežu je postupak kojim se ocjenjuje utjecaj plana, programa ili zahva- 
ta, samog i s drugim planovima, programima ili zahvatima, na ciljeve 
očuvanja i cjelovitost područja ekološke mreže. Obzirom da očuvanje 
staništa te ugroženih biljnih i životinjskih vrsta uvelike ovisi upravo o 
aktivnostima na poljoprivrednim zemljištima definirane su konkretne 
mjere poput održavanja biološki vrijednih staništa košnjom ili ispašom, 
gospodarenja zemljištem na način prilagođen potrebama ugroženih 
vrsta koje obitavaju na tim površinama, održavanja prirodnih živica i 
rubova oranica i slične mjere koje podupiru održivu poljoprivredu. Na- 
glašavam da je za sada donešen konačni nacrt poljoprivredno okolišnih 
mjera te da te mjere još nisu stupile na snagu. Zbog toga je važno da se 
vlasnici poljoprivrednih zemljišta sa područja općine Radoboj informi- 
raju te odazivaju na organizirane radionice i predavanja od strane Javne 
ustanove i Savjetodavne službe. Javna ustanova je u suradnji sa Uprav- 
nim odjelom za gospodarstvo, poljoprivredu, promet, komunalnu in- 
frastrukturu i EU fondove započela sa provođenjem aktivnosti koje su 
uključivale košnju travnjaka na Platu i Poljanama u sklopu pilot projek- 
ta ,Revitalizacija i obnova su- 
hih brdskih travnjaka na Stra- 
hinjščici i Ivanščici“. Također 
je tiskan letak koji je podjeljen 
zajedno sa prošlim brojem 
Radobojsko-Jesejanskog lista. 
Uz ovaj projekt Javna usta- 
nova je provela niz projekata 
koji doprinose očuvanju Natu- 
ce. Problem očuvanja staništa 
i vrsta nije samo u pritiscima 
poljoprivrede na prirodu i 
okoliš, već se radi o proble- 
mu zaraštanja na zapuštenim 
površinama te ilegalnoj sječi 
šuma. Grmlje i šikara velikom 
brzinom osvajaju značajne po- 
vršine poljoprivrednog zemlji- 
šta, naročito travnjaka bogatih 
biološkom raznolikošću. Gra- 
nice ekološke mreže točno su 
određene i mogu se pogledati 
na web stranici Javne ustanove 
te na stranicama Državnog za- 
voda za zaštitu prirode http:// 
natura2000.dzzp.hr/natura/. 
Također, obuhvat ekološke mreže Natura 2000 ugrađene su u najnovije 
izmjene i dopune prostornog plana općine Radoboj. 


Hoće li biti financijskih subvencija za održavanje površina unu- 
tar zone NATURE 2000 kao i u drugim članicama EU? 

Završni nacrt poljoprivredno-okolišnih mjera je krajem 2013. godi- 
ne predan Ministarstvu poljoprivrede kako bi se iste ugradile u Program 
ruralnog razvoja RH, a na osnovu tog programa poljoprivrednicima koji 
pristanu dobrovoljno provoditi navedene mjere na svojim površinama 
osigurat će se poticaji iz Europskog poljoprivrednog fonda za ruralni 
razvoj. Za sada još nije definirano vrijeme početka provođenja poljo- 
privredno-okolišnih mjera. 


Koje razvojne mogućnosti uspostava mreže donosi, kakva su 
iskustva drugih država? 

Poljoprivredno-okolišni program primjenjuje se u zemljama Europ- 
ske Unije od 1992. godine. Od godine 1999. ovaj program dio je EU 
Zakona o ruralnom razvitku i jedina je mjera koju su obavezne primje- 
njivati sve zemlje članice. U Austriji je primjerice 90 posto poljopri- 
vrednika dobrovoljno ušlo u takve mjere i za to su dodatno nagrađeni. 
U Sloveniji za dobivanje subvencija potrebno je zadovoljiti cijeli niz 
uvjeta koji podliježu kontroli provođenja mjera, sankcija te praćenju 
i evaluaciju mjera. Najviša moguća plaćanja u Sloveniji su za oranice 
600 eura/ha, za trajne nasade 900 eura/ha, za livade 450 eura/ha dok se 
za površine veće od 100 ha plaćanje za podmjere se smanjuje za 50%. 
Zaštita prirode jest razvoj, ali to je samo mali dio u cjelokupnom razvo- 
ju koji ponajviše ovisi o radu i viziji lokalne zajednice. Sa prostorom 
treba održivo gospodariti jer obzirom na svjetske trendove zagađenja i 
negativne učinke ,,razvoja“ moramo biti svjesni vrijednosti čiste i oču- 
vane prirode. 


| 
| 
| 
| 
| 
| 

Otržana književna večer u Jesenju 


Na književnoj večeri koja 
je održana 7. veljače u dvorani 
Doma kulture u Gornjem Jesenju, 
okupilo se mnoštvo uzvanika, 
gostiju i mještana. Na promociju 
knjiga ,Sjećanja - autobiografski 
zapisi jednog učitelja“ autora mr. 
sc. Dražena Podravca i ,Snubi 
me kaj“ autora Vladimira Pod- 
gajskog došli su članovi družbe 
,Braća hrvatskog zmaja“, gosti iz 
općina Virje i Petrovsko te mno- 
gobrojni mještani Jesenja. 

Dražen Podravec, kao mladi 
učitelj boravio je u Gornjem Jese- 
nju. Tu je stekao brojna prijatelj- 
stva i ljubav svog života te ga za 
jesejanski kraj, kako sam voli isticati,vežu nezaboravne uspome- 
ne. Ta neraskidiva veza traje gotovo 50 godina, otkako se Dražen 
iz Jesenja vratio u rodno Virje. 


O radu i djelu mr. Podravca govorili su prof. dr. Vladimir Stru- 
gar, prof. dr. Vladimir Feletar, književnik Vjekoslav Prvčić, načel- 
nik općine Virje i ravnateljica osnovne škole, profesorica Marica 
Cik Adaković. Prof. dr. Vladimir Strugar, govoreći o radu mr. sc. 
Podravca, istaknuo je kako je Podravec kao prosvjetni radnik uči- 
nio velike stvari u prosvjeti i osnovnoj školi Virje čiji je bio du- 
gogodišnji ravnatelj: ,Stvarao je školu koja je bliska životu, vodio 

je znanjem razvijajući 
> međuljudske odno- 
se gdje ga je za školu 
vezala istinska ljubav. 
Podravec je kao vrstan 
, učitelj i ljubitelj glazbe 
radio s mnogim genera- 
cijama djece usađujući 
im ljubav prema glazbi, 
prirodi, osnivač je uče- 
ničke zadruge te autor 
nekoliko književnih 
djela, za što je dobio na- 
gradu Ivana Filipovića 
2008. godine“. 


Govornici koji su 
uslijedili; prof.dr. Vla- 
dimir Feletar, načel- 
nik općine Virje Mirko 


Mr.sc. Dražen Podravec 


Knjigu poezije Snubi me kaj predstavili su 
autor Vladimir Podgajski i Drago Kozina 


Perok te književnik Prvčić istaknuli su kako je Dražen Podravec 
jedna izuzetna ličnost, istaknuti intelektualac koji je istinski volio 
ono što je radio i vjerovao u snagu prosvjetiteljstva, kroz kojeg je 
uspješno mnogim generacijama prenosio znanje. Podravca krase 
istinske vrijednosti: prijateljstvo, iskrenost, moralne i duhovne 
vrednote čovjeka koje ne smijemo izgubiti, a koje je Podravec u 
svome radu neumorno prenosio na generacije učenika i širio ih u 
sredinama u kojima je radio i djelovao. Zahvaljujući svima koji su 
pomogli u izdanju ove knjige, Dražen Podravec istaknuo je kako 
je knjigu pisao s puno iskrenosti, bez obzira što je nekoga možda i 
uvrijedio te nastavio: “Sretan si kad znaš da si svojim ponašanjem 
obogatio tuđi život. Zato valjda postoje prijatelji da obogaćuju ži- 
vote jedni drugima i da nam obogate sjećanja“. 

Četvrtu zbirku poezije ,Snubi me kaj“ pjesnika Vladimira 
Podgajskog i njegovo životno stvaralaštvo predstavili su novinar 
i publicist Drago Kozina i sam autor. U ovoj zbirci kajkavske poe- 
zije Podgajski donosi pred čitatelja svijet svojih uspomena i sva- 
kodnevicu života kakvu on vidi i doživljava svojim očima. Kako 
je rečeno, on je pjesnik nepresušne inspiracije koju pronalazi u 
ljubavi prema zavičaju, prirodi, slobodi, prolaznosti, a nadasve, 
dragomkaju. ,Kad prolaziš Zagorjem po stoti put, diviš se njego- 
voj ljepoti“ ističe Podgajski;“Ne morem si pomoći i skriti svoje 
falinge tere me vlečeju med ljude; jednak stranjske, kak i domaće 
Zagorce tere vabim pod svoju brajdu punu popefki. A kaj morem 
gda ,Snubi me kaj“! U kulturno umjetničkom djelu programa su- 
djelovale su članice i članovi AKUD-a ,Zensko kazalište“ koji su 
pjesmom i skečem obogatili ovu iznimnu književnu večer. 


Brojni ugledni gosti bili su na večeri knjige 


mm ma a O. ĆI, KK 


Udruga Jasen sudjelovala 
u Noći muzeja 


l 

Članovi Udruge za razvoj turizma Jesenje sudjelovali su l 
dana 31.01.2014. godine u obilježavanju programa u Mu- 
zeju krapinskih neandertalaca povodom manifestacije Noć | 
muzeja, koja se tradicionalno obilježava diljem 100 hrvat- 
skih gradova i mjesta. Sudjelovanje na ovoj manifestaciji l 
ujedno je označilo početak suradnje između Udruge i Mu- 
zeja, a istovremeno je dogovoren i nastavak aktivnosti na | 
projektu Lovne staze krapinskih neandertalaca. 

Članovi Udruge se ovim putem zahvaljuju djelatnicima l 
Muzeja, a osobito voditeljici Muzeja gđi. Vlasti Krklec na 
ukazanoj prilici, te se nadaju što uspješnijoj suradnji u bu- | 
dućnosti. 

l 
| 
l 
l 
l 


= «Ka e E H 
Članovi udruge dali su svoj doprinos u održavanju Noći muzeja 


po“ ma! mm. S ĆI S. E. S I. i NN. TI 

U znaku obilježavanja 40. obljetnice dramskog 
amaterizma u Jesenju 


M 

e 

Hi Svoju redovnu godišnju izvještajnu skupštinu članovi AKUD-a 
, »Žensko kazalište“ održali su 2. veljače u dvorani Doma kulture. 
e Tajnica Silvija Bartol u svojem izvješću za proteklu godinu ista- 
* knula je kako društvo u protekloj godini broji 17 nastupa, od ko- 
e jih je vrijedno spomenuti neke od njih; sudjelovanje na festivalu 
* Dragi naš kaj u Svetoj Nedjelji, nastup na “Žetvenim svečanosti- 
* ma“ u Gotalovcu, festivalu dramskih amatera Međimurja, nastup 
+ na Ivanjskoj i Zagorskoj krijesnici te Božićnom koncertu... U su- 
* radnji s KUD-om Strahoninec i općinom Jesenje obilježen je Dan 
» žena, povodom Dana općine Jesenje organizirano je gostovanje 
* zelinskog kazališta. Izuzetan uspjeh postignut je pjesmom Ni me 
* briga koja je bila ,Zagorski hit godine 2012: a samo proglaše- 
* nje hita održano je u Tuhlju u veljači 2013. godine u prepunoj 
* sportskoj dvorani. Svakako jedan od najvećih uspjeha u protekloj 
» godini je snimanje prvog nosača zvuka pod nazivom ,Med bre- 
* gi zeleni“, čija će promocija biti održana u sklopu cjelogodišnjeg 
* obilježavanja 40-e obljetnice rada AKUD-a. Zahvaljujući se svima 
* koji su pomogli u realizaciji ovih projekata, predsjednik Ivan Ha- 
* bjanec skupštini je predložio program rada za 2014. godinu koja 
. će biti u znaku obilježavanja 40-godišnjeg kontinuiranog djelo- 
* vanja AKUD-a. Za taj vrijedan jubilej AKUD planira izraditi video - 
* monografiju koja će predstavljati presjek 40-godišnjeg rada. Obi- 
+ lježavanje ovog vrijednog jubileja započet će promocijom CD-a 
* ,Med bregi zeleni“, slijedi nastup na Županijskoj smotri dramskih 
. amatera te nastupi tijekom cijele godine, a završna svečanost 
* planira se održati krajem mjeseca listopada. 

e 
e 
M 
e 


Skupštini su nazočili gosti - načelnik Ivan Maligec i predsjed- 
nik DVD-a Mirko Buzina. Načelnik Maligec je istaknuo kako je po- 
nosan na rad AKUD-a. Uz ovakve rezultate i planove, obaveza je 
da se financijski pomaže rad AKUD-a i svih udruga kao i do sada. 
Pri tome je napomenuo kako će Općina Jesenje od ove godine 
financirati rad udruga putem Javnog poziva i prijavljenih progra- 
ma za tekuću godinu. Predsjednik DVD-a Mirko Buzina pozdravio 
je prisutne te se zahvalio na uspješnoj suradnji i poželio ostvare- 
nje svih zacrtanih programa u narednom periodu. 

USUSRET 60. GODIŠNJICI OSNIVANJA DVD-A JAZVINE 


TKO SU BILI UTEMELJITELJI? 


U prošlom broju Radobojsko-Jesejanskog lista objavljena je 
fotografija nekadašnjih članova DVD-a Jazvine bez popratnog 
teksta popraćena potpisom s imenima osoba koje se vide na 
slici. Fotografija je objavljena kao najava obilježavanja 60. go- 
dišnjice osnivanja Dobrovoljnog vatrogasnog društva Jazvine. 
Kako do same godišnjice preostaje još više od godinu i pol dana 
ima dosta vremena da se istraže nepoznate činjenice i isprave 
određene greške nastale prije svega iz razloga što je od tog do- 
gađaja prošlo skoro šest desetljeća. 

Na objavljenu fotografiju stigle su i pojedinačne primjedbe, 
a jedna od njih odnosi se na navođenje imena i prezimena va- 
trogasaca na objavljenoj fotografiji. Ljubica Kiseljakl tako navodi 
da je vatrogasac treći slijeva u drugom redu Stjepan Kameneč- 
ki, a ne Mirko Dunaj kako je to navedeno. Na objavljenoj slici 
u prošlom broju lista su i dvojica tadašnjih vatrogasnih dužno- 
snika, Stjepan Nežmahen predsjednik, te Mirko Zlepalo, zapo- 
vjednik tadašnjeg Vatrogasnog saveza općine Krapina. Intere- 
santno je da je ista fotografija objavljena i u Monografiji Općine 
Radoboj, autora Dragutina Kozine i da u potpisu ima 24 imena 
a na fotografiji je 25 osoba. Znači jedno ime nedostaje. Je li to 
upravo Stjepan Kamenečki na što upozorava naša čitateljica? 
Dobar povod svima koji raspoznaju svoje djedove, očeve, bake, 
majke i druge sa slike da nam to jave kako bi se pogreške mogle 
ispraviti. 

Drugo je pitanje kada je Dobrovoljno vatrogasno društvo 
Jazvine službeno osnovano. U spomenutoj Monografiji navodi 
se da jeto bilo 14. kolovoza 1955. No to se ne slaže s navodima 
objavljenim u knjizi Radoboj nekad i danas, autora Antuna Kozi- 
ne, Vinka Rihtara i Borisa Uhernika, izdanoj povodom obilježava- 
nja 50. godišnjice DVD-a Radoboj. Tu se, naime, citira zapisnik sa 
Skupštine DVD-a Radoboj održane 14. kolovoza 1955. na kojoj 
je donijeta odluka o odvajanju članova DVD-a iz Jazvina, Rado- 
bojskih Brega i Radobojskog Orehovca od DVD-a Radoboj s ci- 
ljem osnivanja novog društva u Jazvinama. Dakle, 14. kolovoza 
1955. godine u Radoboju je prihvaćen prijedlog o izdvajanju 
dijela članova pa se taj datum ne može smatrati kao dan uteme- 
ljenja DVD-a Jazvine. 


Nakon odluke u Radoboju valjalo je pripremiti osnivačku 
Skupštinu i danom njenog održavanja DVD Jazvine počelo je 
službeno postojati. Koji je to datum treba istražiti, pronaći zapi- 
snik ili neki drugi dokument iz kojeg će se nepobitno moći utvr- 
diti datum osnivanja. Kako do obilježavanja 60. obljetnice ima 
još više od 18 mjeseci preostaje dovoljno vremena da se utvrde 
prave činjenice. (vir) 


Postavljena javna rasvjeta u Orekovcu Radobojskom 


U Orehovcu Radobojskom 
su na cesti prema Straži Kra- 


problemi mogu riješiti ako se 
za to pronađe volja pokazuje i 


pinskoj postavljena 3 nova ra- 
svjetna mjesta, dok su još dva 
rasvjetna mjesta postavljena 
u zaselcima Horvati i Fruki. 
Radove na postavljanju oba- 
vili su sami mještani uz pomoć 
rovokopača koji je osigurala 
Općina. Dobar primjer i po- 
hvalu kako se mali komunalni 


primjer da su mještani besplat- 
no dali svoje zemljište te su ta- 
kođer sami nabavili rasvjetna 
tijela i žarulje. 

Mještani se s druge strane 
žele zahvaliti i poduzeću Pro- 
mega koje je poklonilo nosače 
za lampe. (dg) 


HNS RADOBOJ OBILJEŽIO SVJETSKI 
DAN BOLESNIKA 
Ko un ' 


Članovi Interesnog odbora mladih i Ženske inicijative HNS-a 
Radoboj obilježili su 11. veljače Svjetski dan bolesnika. Tim po- 
vodom članovi Podružnice u suradnji s medicinskom sestrom 
Rominom posjetili su bolesnika Vladimira Cigulu iz Gornje Še- 
mnice te Dragicu i Božu Šegon iz Orehovca Radobojskog, te im 
tom prilikom uručili simbolične poklone. Unatoč njihovim zdrav- 
stvenim poteškoćama oni i dalje zrače optimizmom i vedrinom, 
te je izuzetno lijepo bilo provesti vrijeme sa njima, razmjenjujući 
iskustva i slušati dogodovštine iz njihovog života- istaknuli su 
članovi radobojskog HNS-a. 


Svjetski dan bolesnika tradicionalno se obilježava diljem svi- 
jeta s ciljem senzibiliziranja društva za potrebe onih koji su bo- 
lesni i koji trpe, ali ujedno i zahvala medicinskom osoblju, liječ- 
nicima i medicinskim sestrama, socijalnim i drugim djelatnicima 
te volonterima na nesebičnom trudu i humanosti koju iskazuju 
svojim radom kako bi svakom bolesniku pružili kvalitetnu skrb, 
osigurali dostupnost zdravstvenih usluga i omogućili zadovolja- 
vanje tjelesnih, mentalnih i duhovnih potreba. 


HNS Radoboj ohilježio Valentinovo 


U Radoboju je na simboličan način obilježeno Valentino- 
vo. Članovi Interesnog odbora mladih i Ženske inicijative HNS-a 
Radoboj, u petak su u središtu svoga mjesta prolaznicima dijelili 
licitarska srca 
sa  simbličnim 
porukama za 
Dan ljubavi. 
Tom pažljivom 
gestom članice 
i članovi HNS-a 
Radoboj željeli 
su — podsjetiti 
da bi svaki dan 
trebao biti ispu- 
njen ljubavlju, 
prijateljstvom i 
pažnjom.(kh) 

Ostvarite pogodnosti za energ: 


Prošlo je nešto više od pola godine otkako je naša zemlja 
ušla u Europsku Uniju, s tim smo događajem prihvatili mnoge 
obveze, ali i dobili određena prava. Jedno od njih odnosi se i 
na odgovornije upravljanje i potrošnja svih oblika energije. Eu- 
ropska Unija posljednjih nekoliko godina tomu pridaje veliku 
pozornost, a osim toga donesen je i propis Europa 2020. - koji 
svaku članicu Unije obvezuje da do 2020. godine smanji potroš- 
nju energije svih potrošača za 20% te da se najmanje 20% po- 
trošene energije dobije iz obnovljivih izvora. Ove su direktive 
vrlo ambiciozne te zahtijevaju velika ulaganja odnosno troško- 
ve. Njima su zahvaćeni svi, od prometa i industrije do običnih 
građana i njihovih stambenih objekata. Države koje neće moći 
zadovoljiti kriterije morati će Uniji plaćati penale u velikim finan- 
cijskim iznosima, a to je svakoj državi u interesu izbjeći. Stoga 
su, a kako bi se države potaklo na djelovanje u pogledu zaštite 
okoliša i povećanja energetske učinkovitosti za tu namjenu osi- 
gurana velika sredstva. Dio tih financijskih sredstava namijenjen 
je za građane koji prijavom nadležnim tijelima mogu ostvariti 
financijske poticaje za energetsku obnovu vlastitih domova. Pri- 
je svega se to odnosi na postavljanje termo fasada na stambene 
objekte te zamjenu vanjske stolarije i uvođenje energetski efi- 
kasnog grijanja u domove. Primjerice, za izradu termo fasade na 
vlastitu kuću moguće je ostvariti 50% sufinanciranja odnosno 
maksimalno 40.000,00 kuna. To primjerice znači da postava ter- 
mo fasade debljine stiropora 8 do 10 cm čija je prosječna cijena 
oko 180 kuna po kvadratnom metru uz prosječnu veličinu objek- 
ta (oko 100 m2 stambenog prostora) može stajati oko 60 tisuća 
kuna. Ukoliko osoba ostvari poticaj u iznosu od 50% to znači 
da će mu država sufinancirati 30 tisuća kuna za izradu fasade. 
Ista situacija je i sa izmjenom vanjske stolarije čiju izmjenu dr- 
žava sufinancira sa 50% sredstava ili do 20.000,00 kuna. Također, 
visoke cijene plina te najavljena nova poskupljenja stanovnike 
sve više usmjeravaju na razmišljanje o energetski efikasnom i 
ekološki prihvatljivom grijanju na drva i drvne prerađevine. Dr- 
žava tu potiče ugradnju peći na pelete, pirolitičkih peći te solar- 
nih sustava za zagrijavanje tople vode. Pirolitičke peći tu su vrlo 
zanimljive, posebno iz razloga što kao gorivo koriste ogrjevno 
drvo, a mnogi stanovnici naših općina u svojem posjedu imaju 
vlastite šume te sami pripremaju svoja drva za ogrjev. Ove peći 
imaju veću iskoristivost drva od običnih peći, a dodatna je pred- 
nost ušteda prilikom piljenja jer u njih idu cjepanice duljine i 50 
cm. Za uvođenje ovakvog energetski efikasnog sustava grijanja 
sufinanciranje iznosi 57% ili do 17.100,00 kuna, dok je cijena su- 
stava za pirolizu oko 30 tisuća kuna. U ovom tekstu ćemo pobliže 
objasniti i na koji način se svaki pojedinac može javiti na natje- 
čaj. Država preko fonda za zaštitu okoliša i energetsku učinko- 
vitost kao tijela za provođenje programa raspisuje natječaje na 
koje sa prijavljuju Županije. Nakon prijave Županije i potpisiva- 
nja ugovora između Fonda i Županije, svaka Županija dobiva 
sredstva koja su namijenjena za aktivnosti koje su opisane prije 
u tekstu, odnosno za fasade, stolariju i grijanje. Krapinsko-za- 
gorska županija već godinama uspješno povlači sredstva za ovu 
namjenu te se slobodno može reći da je jedna od uspješnijih 
na području cijele države. Kada Županija dobije sredstva, tada 
ona raspisuje natječaje za svoje građene, te svaki od natječaja 
traje oko 30 dana. Kako bi se modli prijaviti na natječaj potrebno 
je skupiti određenu dokumentaciju, a među njima je rješenje o 
uvjetima građenja ili preslika pravomoćne građevinske dozvole 
ili dokaz da je građevina izgrađena prije 15. veljače 1968. godi- 
ne. Uz to, treba presliku vlasničkog lista za objekt te potvrdu o 
prebivalištu za sve ukućane (Potvrda o zajedničkom kućanstvu 
nije valjan dokument) te obostranu presliku osobne iskaznice 
prijavitelja te prijavni obrazac koji se može preuzeti na internet 
stranici Županije. Osim same države u sufinanciranju sudjeluju i 
Županije te gradovi i općine na čijem se području nalazi objekt 
u koji se ulaže, no dovoljna je prijava Županiji koja sa gradovima 
i općinama ima potpisan ugovor. Općine Jesenje i Radoboj su 
među prvima prihvatile sudjelovanje u sufinanciranju obnove, a 
Radoboj je i dosad jedna od najuspješnijih općina u kojoj su sta- 
novnici odlično prihvatili korištenje ovih mjera. Stoga načelnici 
i ove godine pozivaju stanovnike da razmisle o investicijama u 
svoje stambene objekte jer je vrijeme povrata investicie u pri- 


mjerice sustav grijanja od 5 do 8 godina, a rezultat će biti i puno 
topliji dom. Također napominjemo kako više poslovnih banaka 
nudi kredite za energetsku obnovu stambenih objekata sa po- 
voljnijim kamatnim stopama, a koje je moguće kombinirati sa 
dobivenim poticajnim sredstvima. Dodatne informacije i pojaš- 
njenja moguće je dobiti u općinama Jesenje i Radoboj odnosno 
putem telefona i e-maila. 


Pozitivni primjeri korištenja 
poticajnih sredstava: 


Gosp. Ivan Topolovec, Bregi Radobojski 


Gospodin Topolovec iskoristio je poticajna sredstva u 2013. 
godini iz kojih je na svojoj obiteljskoj kući postavio toplinsku fa- 
sadu od stiropora debljine 10 cm. Ističe da je trenutna ušteda na 
grijanju prema prijašnjem stanju najmanje 30%, ali da je kuća 
puno toplija i ugodnija otkad ima fasadu. Ukupna investicija na 
ovoj relativnoj velikoj kući iznosila je oko 80 tisuća kuna, a Kra- 
pinsko-zagorska županija i Općina Radoboj sufinancirali su 40 
tisuća kuna. 


Gospodin Topolovec iskoristio je poticajna sredstva i uredio kuću 

Gosp. Dario Potočki, Radoboj 


Gospodin Potočki je u 2012. godini iskoristio poticajna 
sredstva te je u kuću ugradio sustav grijanja na pirolizu. 

Ovaj sustav, kako ističe vlasnik, donosi velike uštede 
na grijanju u zimskim mjesecima. Kako su mu računi za 
plin uz kamin na drva i prosječnu zimsku potrošnju od 12 
prostornih metara bili preko 1500 kuna a kuća nije bila za- 
grijana, odlučio je uložiti nešto manje od 40 tisuća kuna u 


ovaj sustav. 


Od Županije i Općine je dobio 17 tisuća kuna, a ostatak 
je osigurao sam. U prošle dvije zime prosječna mu je po- 
trošnja bila oko 16 metara drva uz to da je cijela kuća topla 
uz račun za plin ispod 200 kuna, što je kaže pravi preporod 


te ovaj sustav svakako svima preporuča. 


Sustav na pirolizu u kući obitelji Potočki tw 


had i 


Razvrstavanje jetlinica lokalne GAMOLNPAVE | 


prema razvijenosti | 


Prema novom Pravilniku koji je 
objavilo Ministarstvo regionalnog 
razvoja i fondova EU naša županija 
ušla je u prvu skupinu s indeksom 
razvijenosti ispod 75% prosjeka RH 
te je na taj način dobila status potpo- 
mognutih područja zajedno s još 11 
županija. Kriteriji koji su se uzimali u 
obzir prilikom izračunavanja indeksa 
razvijenosti su stopa nezaposlenosti, 
visina dohotka po stanovniku, prora- 
čunski prihodi, kretanje stanovništva 
i stupanj obrazovanja stanovništva. 
Krajnji cilj razvrstavanja jest pokušaj 
preraspodjele financijskih sredstava 
te samim time ravnomjerniji razvoj. 
Najrazvijenije jedinice lokalne samo- 
uprave u našoj županiji su Zabok i 


Stubičke Toplice koje su jedine iznad 
državnog prosjeka, dok je ostalih 30 
gradova i općina ispodprosječno. 
Što se tiče općina Radoboj i Jesenje 
njihovi stanovnici imaju razloga za 
zadovoljstvo. Tako je Radoboj na po- 
lovici poretka sa indeksom 82,99%, 
dok je Jesenje nešto nerazvijenije sa 
indeksom 75,22%. No, to nije realno 
stanje stvari, odnosno obje općine 
stoje bolje. 

Naime, kako su Radoboj i Jese- 
nje brdsko - planinske općine treba 
uzeti u obzir otežano gospodarenje 
prirodnim i gospodarskim resursima. 
Iz toga zapravo proizlazi da su i Ra- 
doboj i Jesenje razvijenije nego što 
to indeks pokazuje, te kako je ovaj 


indeks jedan od pokazatelja i fakto- 
ra koji će se uzimati u obzir prilikom | 
alokacije sredstava iz fondova EU. 
Ovi podaci sami po sebi prosječnom 
stanovniku ne znače puno, no oni 
će u budućnosti imati utjecaja na | 
njihove živote. U ovom trenutku sta- 
novnike i poduzetnike naših općina | 
to ne oslobađa npr. poreza na dobit, 
poreza na dohodak ili poreza na pro- 
met nekretninama, no ova će podjela 
svakako donijeti brojne mogućnosti 
nakon otvaranja fondova EU - olak- | 
šati će pristup sredstvima iz Fonda za 
ruralni razvoj za ulaganje u turizam, | 
poljoprivredu, te infrastrukturu koju 
će graditi općine. | 


= === == =3 


€ o 


Radobojsko-Jesejanski list br. 61 / Godina VII. / 24. veljače 2014. 


Obavijest mještanima o obaveznom uklanjanju ot- 
pada odbačenog u okoliš 


vw e e vw ul 
Poštovani mještani! 
Podsjećamo vas da je nekontrolirano odbacivanje otpada u 


okoliš strogo zabranjeno te su za takve radnje predviđene viso- 
ke novčane kazne. 


Prema novom Zakonu o održivom gospodarenju otpadom 
(,Narodne novine“ br. 94/13. vlasnik nekretnine na koju je od- 
bačen otpad dužan je sam taj otpad ukloniti, bez obzira tko je 
otpad odbacio. Ukoliko vlasnik nekretnine sam propisno ne 
sanira lokaciju onečišćenu otpadom, općina će otpad ukloniti 
putem treće osobe, na trošak vlasnika nekretnine. 


Budući da su 
novim zakonom 
za nepropisno 
odlaganje otpada 
predviđene viso- 
ke novčane kazne 
ovim putem po- 
zivamo mještane 
da očiste svoje 
livade, oranice i 
ostale nekretnine 
od raslinja kako 
ne bi bila poten- 
cijalna mjesta za 
odlaganjeotpada. 
Također skrećemo 
pozornost da re- 
dovito vode brigu 
da se na njihovim 
nekretninama ne 
pojavi bilo kakav 
otpad, jer će ga u 
tom slučaju kako 
je već spomenuto 
biti prisiljeni _ot- 
kloniti o vlastitom 
trošku. 


Za ovakav izgled zenljišta odsad će biti ka- 
žnjavani vlasnici 


Tečaj za vatrogasca u DVD Gornja Semnica 
U petak 14. veljače E NG Kira 
2014. u vatrogasnom domu [ii 
DVD-a Gornja Šemnica po- 
čelo je osposobljavanje za | 
zvanje vatrogasac, u orga- 
nizaciji DVD Gornja Šemni- /$: 
ca i Vatrogasne zajednice (= 
Krapinsko zagorske župani- '<** 
je. Na početku prvoga pre- 
davanja polaznike je po- 
zdravio predsjednik DVD-a , 
Gornja Šemnica, ujedno 
i županijski vatrogasni za- 
povjednik g. Lovrenčić Marijan te voditelj osposobljavanja g. Risek 
Branko. Osposobljavanje se održava vikendima a traje 74 sati, od 
čega 34 sata teorijske nastave i 40 sati praktičnih vježbi. 
Na osposobljavanje se prijavilo 35 polaznika i to iz DVD Gornja 
Šemnica, DVD Donja Šemnica, DVD Jazvine, DVD Petrovsko, DVD 
Radoboj, DVD Krapina i Novi Golubovec. Završetak osposobljavanja 
s polaganjem ispita se očekuje krajem ožujka 2014. 


OSVRT NA LEGALIZACIJU NEZAKONITO IZGRAĐENIH 
OBJEKATA NA PODRUCJU OPĆINE RADOBOJ 


Od sredine sedmog mjeseca 2012.godine i stupanja na snagu Zakona o postu- 
panju s nezakonito izgrađenim zgradama (NN br. 86/12) županijski Upravni odjel za 
prostorno uređenje, gradnju i zaštitu okoliša u Upravni odjel Općine Radoboj dosta- 
vio je oko 110 predmeta za koje je bilo potrebno izdati rješenje o naknadi za zadr- 
žavanje nezakonito izgrađene zgrade u prostoru. Naime, prije izdavanja rješenja o 
izvedenom stanju upravno tijelo na čijem se području nalazi objekt koji je predmet 
ozakonjenja po službenoj dužnosti mora donijeti rješenje o naknadi. Visina nakna- 
de propisuje se ovisno o veličini, lokaciji (položaju u prostoru) i namjeni zgrade te 
načinu plaćanja naknade i drugim kriterijima. Naknadu je moguće platiti na dva 
načina; jednokratno pri čemu se ostvaruje popust od 25 % na visinu naknade, te 
obročno otplatom ukoliko je iznos naknade veći od 1.500,00 kuna. 


Od oko 110 predmeta za koje su izdana rješenje o naknadi većina njih odnosila 
se na gospodarske objekte (klijeti) te pomoćne objekte u funkciji osnovnih zgra- 
da (garaže), dok se nešto manji dio odnosio na legalizaciju stambenih objekata. U 
narednome periodu svi kompletni predmeti koji će biti dostavljeni u Upravni odjel 
Općine Radoboj biti će obrađeni u najkraćem mogućem roku kako bi podnositelji 
zahtjeva što prije mogli ishodovati sve potrebne papire za svoje objekte.(ss) 


Održana Skupština DVD-a Jesenje | 


U dvorani Doma kulture u Gornjem Jesenju u prisutnosti ve- 
| likog broja gostiju članovi DVD-a Jesenje održali su 08. veljače 
svoju redovnu godišnju izvještajnu skupštinu. Na skupštinu su se 
odazvali glavni vatrogasni zapovjednik KZŽZ-e Marijan Lovrenčić, 
| gradonačelnik grada Krapine Zoran Gregurović, predstavnici; prija- 
teljskih vatrogasnih društava JVP-e Krapina, DVD-a grada Krapine, 
| Đurmanca, Petrovskog, Bednje, Josipdola, Gornje i Donje Šemnice, 
Jazvina, Cvetlina, Golubovca, Kamenice, Vrbna te udruga sa po- 
dručja općine Jesenje sa kojima DVD-e uspješno surađuje. Nakon 
vatrogasne himne vođenje skupštine preuzeo je Dragutin Kranjčec 
član zapovjedništva i UO DVD -a. 
| O aktivnostima u protekloj godini prisutne je izvijestio pred- 
sjednik Mirko Buzina a bile su usmjerene na stručno osposobljava- 
nje članova, nabavu nove i održavanje postojeće opreme, postav- 
ljanje sustava veze, protupožarnoj preventivi i dovozu pitke vode. 
U protekloj godini na području koje pokriva DVD Jesenje bilo je 7 
požara od kojih je 5 bilo na stambenim i gospodarskim objektima 
| a 2 požara bila su na otvorenom prostoru. Pravovremenim inter- 
vencijama na koje u prosjeku izlazi 15-20 vatrogasaca spriječeno je 
nastajanje većih materijalnih šteta. 
Nakon jednoglasno usvojenih izvješća podijeljene su diplome 
| članovima koji su u protekloj godini završili određena osposoblja- 
vanja; Tečaj vatrogasnog časnika uspješno je završilo troje članova; 
Mirko Buzina, Danijel Kranjčec i Ivan Jedvaj, ispit za vatrogasnog 
| dočasnika položilo je 13 članova, tečaj za rukovanje i upotrebu izo- 
lacionih aparata završilo je 9 članova a 8 za rukovanje motornom 
pilom. Zapovjednik Dubravko Turniški položio je ispit za vatrogasca 
| sa posebnim ovlastima. 


Stručno osposobljeni kadrovi garancija su pravilnog postupa- 
| nja i rukovanja opremom u opasnim situacijama u kojima se va- 
trogasci mogu zateći - istaknuo je glavni vatrogasni zapovjednik 
Marijan Lovrenčić te čestitao polaznicima na uspješno položenim 

| ispitima. 
Zahvaljujući vatrogascima na njihovom humanitarnom radu a 


ps 


Radno predsjedništvo na Skupštini 


posebno na uloženom trudu kako bi se mještanima u sušnom pe- 
riodu osigurala pitka voda načelnik Općine Ivan Maligec istaknuo 
je kako je Općina Jesenje u svakom trenutku spremna pomoći | 
DVD-u. 


Čestitke na uspješnom radu uputili su i gradonačelnik Krapine 
Zoran Gregurović, predstavnici susjednih vatrogasnih društava, te 
udruga s kojima DVD-e uspješno surađuje. Nakon službenog djela 
uslijedilo je druženje uz domaći sastav ,Mix band“. | 


_ »- 
Vatrogasnoj skupštini prisustvovao je velik broj gostiju 

NOVOSTI IZ OŠ SIDE KOŠUTIĆ RADOBOJ 


ŠKOLSKO NATJECANJE U POZNAVANJU 
HRVATSKOGA JEZIKA 


5. veljače održano je Školsko natjecanje u poznava- 
nju hrvatskoga jezika. 


Natjecanju je pristupilo deset učenika sedmih i 
osmih razreda. lako su testovi bili izuzetno teški, naj- 
boljima su se pokazale Lorena Potočki (7. a), Adriana 
Hlebec (7. a) te Jelena Sajko (8. a) i Antonio Sajko (8. 
a). Ostvareni su zavidni rezultati te se nadamo pozivu 
naših najboljih učenika na Županijsko natjecanje koje 
će se održati 5. ožujka 2014. godine u Desiniću. Ivana 
Frajzman, učiteljica mai kog je 


Priprema i uređuje: Jasenka Marmelić 


ŠKOLSKO NATJECANJE 
IZ MATEMATIKE 


Na školsko natjecanje iz matematike 27. siječnja 2014. pri- 
javilo se 11 učenika. Učenici 5. razreda: Domagoj Gerić, Ivona 
Bistrović i Andrija Mikša. Učenici 6. razreda: Lorena Pažameta, 
Dominik Puljko, Luka Cerovečki, Jan Fruk, Fran Svaljek i Luci- 
ja Strahinec. Učenici 8. razreda: Jelena Sajko i Antonijo Sajko. 

Učenici koji su postigli zapaženiji uspjeh na školskom na- 
tjecanju predloženi su za županijsku razinu, a to su Jelena Sajko 
i Antonio Sajko. 


Pohvaljujemo sve natjecatelje. 
Učiteljica: Dragica Šalković 


ŽUPANIJSKA SMOTRA 
LIDRANO 2014. 


5. veljače 2014. u prostorijama Srednje škole Krapina odr- 
žana je županijska smotra literarnog, dramsko-scenskog i no- 
vinarskog stvaralaštva Lidrano 2014. Škola domaćin bila je OŠ 
»Ljudevit Gaj“ iz Krapine. 

Na početku smotre uvodnim govorom pozdravili su nas 
ravnatelj OŠ ,Ljudevit Gaj“ Ignac Pavić, dogradonačelnik grada 
Krapine Drago Kozina i zamjenica župana Jasna Petek. 

U holu škole bili su izvješeni novinarski i literarni radovi, 
a na pozornici je izvedeno deset recitacija i monologa te osam 
dramsko - scenskih igara. 


* 


Učenici naše škole sudjelovali su literarnim radovima: pje- 
smu Oluja napisala je Jelena Sajko - mentorica Ivana Frajzman; 
prozni tekst Magarac i lisica - Alen Šalković - mentorica Tama- 
ra Poljak i prozni tekst Tajanstvena djevojčica - Mia Koprolčec 
—- mentorica Ivana Frajzman. Led su probili recitatori sa svojim 
nastupima. U pojedinačnim scenskim nastupima ove se godine 
natjecalo osam osnovnih škola, a izvođača je bilo deset. Lorena 
Pažameta, učenica 6. b razreda, kazivala je pjesmu Kaj bu zutra 
- mentorica Ivana Frajzman. Bez imalo treme Lorena je hrabro 
i samouvjereno izašla na pozornicu i lijepo kazivala pjesmu. 


Nakon odslušanih nastupa učenika uslijedilo je kratko vije- 
ćanje članova žirija u čijem su sastavu bili Adam Končić (pred- 
sjednik), Anica Ladišić, Robert Bognar (predstavnik Agencije 
za odgoj i obrazovanje) te Hrvoje Kovačević (književnik). Vra- 
tivši se opet u dvoranu, Povjerenstvo je prokomentiralo nastup 
svakog učenika. Lorenu su obasuli prekrasnim pohvalama i 
željom da sljedeće godine nastupi s dužom pjesmom. No, naj- 
boljom se ipak pokazala učenica OŠ Oroslavje Maša Ciglenečki 
interpretirajući pjesmu Zemla spi. 


lako se nismo plasirali na državnu smotru, obogaćeni smo 
novim idejama i pohvalama koje smo dobili od stručnog žirija. 
Čestitamo svim učenicima koji su nas predstavljali inadamo se 
da ih je ovaj susret motivirao da sudjeluju i dogodine. S radošću 
očekujemo novo druženje na Lidranu 2015.! Ivana Frajzman, 
učiteljica hrvatskog jezika 


TERENSKA NASTAVA U ZABOKU 


Učenici razredne nastave i petog razreda 28. siječnja su posjeti- 
li kino dvoranu u Zaboku te pogledali film Segrt Hlapić. 


Odlazak u kino iskoristili smo za putovanje raznim prijevoznim 
sredstvima. Nakon što smo došli do Krapine uobičajeno, autobu- 
som, ukrcali smo se u poseban vlak za Zabok. Dvadesetak minuta 
vožnje vlakom brzo je prošlo te smo dolaskom u Zabok odšetali do 
kina praćeni snježnim pahuljama. U udobnoj dvorani, uz kokice i 
sokove, uživali smo u zgodama šegrta Hlapića i njegove prijateljice 
Gite. 

Nakon filma slijedio je povratak vlakom u Krapinu te autobu- 
som do Radoboja. Jasenka Marmilić 

U ČAST LJUBAVI 


U našoj se školi već četvrtu godinu povodom Valentino- 
vog raspisuje školski literarni natječaj pod nazivom “Ljubav u 
nama". Učenici rado sudjeluju na natječaju pišući stihove po- 
svećene ljubavi. 

Nakon što je prosudbeno povjerenstvo u sastavu učitelji- 
ca hrvatskog jezika i knjižničarke odabralo najbolje radove, 
na samo Valentinovo održana je mala svečanost. Čuli smo re- 
citacije ljubavnih pjesama i nasmijali se igrokazu, a zatim su 
proglašeni pobjednici natječaja. Treće mjesto pripalo je Luciji 


3. NAGRADA: 1. NAGRADA: 
LUCIJA SAJKO, 7.A - LJUBAV LORENA POTOČKI, 7.A 
—- SASVIM ZALJUBLJENA... 
LJUBAV 
SASVIM ZALJUBLJENA 


Ljubav je kao buket cvijeća, 
Ljubav je moja sreća najveća. 


Ona je kao sunce nakon oluje, 


Ona je kao cvrkut ptica kad se u proljeće 
čuje. 


Melodija pjesme, tihe, ali iskrene, 

U ušima odzvanja neprestano. 

Dok zaklapa oči snene, 

Gradi tu ljubav što čuva strastveno. 


Ljubav je i smijeh i plač, 

Ljubav je i cvijet i drač. 

Ona je kiša u sušnom danu, 

Ona je posebna i nema nijednu lošu manu. 


2. NAGRADA: 
NIKO KOVAČ-GODA, 1.A - ONA 


Eno je, viri izmekane postelje, 
Sanjari o bijelim oblacima. 

A ondje, visoko iznad zemlje, 
Uživa u slatkim poljupcima. 


Ustreptalo se smiješi u zagrljaju nježnom, 
Nek'oblak nikada ne otplovi, bojažljivo žudi. 
I uz ljetnu kišu i u naletu snježnom, 

Nek'se s njegovim osmijehom budi. 


Žao mi je djevojke, sasvim zaljubljene. 

Možda zrelost nije dovoljna da pamet razbudi. 
Hoće li prebroditi te oči ljubljene, 

Što će s oblakom otploviti kada se probudi? 


Sajko iz 7.a koja je napisala pjesmu “Ljubav“. Mali pjesnik prvaš 
- Niko Kovač-Goda osvojio je drugo mjesto s pjesmom “Ona? 
dok je najboljom proglašena pjesma “Sasvim zaljubljena... 

Lorene Potočki iz 7.a. Komisija je posebno pohvalila učenicu 
Melani Macan iz 3.a koja svake godine sudjeluje lijepim ra- 
dom. 


Pobjednici su dobili priznanja i nagrade, a ostalima smo 
poručili kako se nadamo da će i iduće godine imati inspiraciju 
za pisanje lijepih pjesama. 

Svoj doprinos obilježavanju Valentinovog dali su i članovi 
Radobojske škrinjice ukrašavanjem licitarskih srca izražavajući 
tako ljubav na kreativan način. Jasenka Marmilić 


Lorena Potočki 


U tjednu od 10. do 14. veljače obilježavali 


ONA 


Njena tamna kosa 
Vijori mi ispred nosa, 
A njene crne oči 
Tamne su poput noći. 


Da je simpatija moja 
To je tajna 

I samo u mojoj glavi 
Ona je bajna. 


Da li zove se Ema, 
Sanja ili Klara, 

Iva ili Ani, 
Pogodite sami! 


smo Dan sigurnijeg Interneta u sklopu pro- 
jekta potaknutog od strane Suradnika u uče- 
nju i portala www.ucitelji.hr. 

Provodili smo različite radionice i preda- 
vanja. Članovi dodatne skupine informati- 
ke pripremili su listiće za učenike razredne 
nastave (savjeti za učenike), učenici petih 
razreda radili su plakate, te igrali igru ,Rado- 
znalci u akciji“. Učenici šestih razreda radili su 
umne mape (FreeMind), uključili su se u rje- 
šavanje kviza na portalu www.boljiinternet. 
com; učenici sedmih razreda istraživali su što 
rade djeca na Internetu od devet do dvana- 
est godina i od trinaest do šesnaest godina, | 
te istraživali savjete za učenike i savjete za 
roditelje ikome se obratiti u slučaju e-nasilja. 
Također su rješavali kviz www.boljiinternet. 
com. Učenica Kristina Kranjčec iz 7.b osvo- 
jila je prvu nagradu. Učenici osmih razreda 
u sklopu nastavne jedinice (MS PowerPoint) 
Matrica slajda izrađivali su prezentacije o si- 
gurnosti na društvenim mrežama, bontonu i 
pravilima ponašanja. Ivanka Švaljek, učiteljica 
informatike 


DAN SIGURNIJEG 
i 

NOVOSTI IZ OŠ JESENJE 


Danas je u našu školu stigla vrijedna donacija knjiga za 
školsku knjižnicu. Donaciju Zaklada policijske solidarno- 
sti ravnateljici škole Ljerki Malogorski Dragoslavić uručio 
je načelnik Policijske uprave Krapinsko-zagorske Jakob Bu- 
kvić. Uručenju su ispred Zaklade policijske solidarnosti pri- 
sustvovali upravitelj Zaklade Dubravko Novak, tajnica Za- 
klade Helena Biočić i Mario Dokmanić, a ispred Policijske 
postaje Krapina načelnik Ivan Poljak. Našoj osnovnoj školi 
donirano je 160 vrijednih knjiga, ravnateljica se zahvalila 
na vrijednoj donaciji i istaknula kako joj je drago što naša 
škola nije zaboravljena i napomenula kako će knjige dobro 
doći u našem daljnjem radu. 


Ravnateljica je napomenula kako su ovo izuzetno vri- 
jedne knjige koje će sigurno naći put do učenika, učitelja, 
ali i do roditelja, dok će dio darovanih knjiga iskoristiti i kao 
nagradu najboljim učenicima na kraju školske godine.(etv) 


Priprema i uređuje: Erika Tušek Vrhovec 


Ualentinovo 


Učenici 8. razreda su se povodom dana zaljubljenih - Valentinova 
podijelili u 3 grupe. Prva je grupa prikupila podatke o sv. Valentinu. 
Sv. Valentin bio je svećenik i mučenik. Živio je u 3. stoljeću za vrijeme 
cara Klaudija Il. Njegov čin slanja poruke u znak zahvalnosti djevojci 
koja ga je posjećivala u tamnici potaknuo je običaj razmjenjivanja 
poruka. 

Druga grupa je pisala o povezanosti sv. Valentina i dana zaljublje- 
nih dok je treća grupa opisala način na koji bismo mogli slijediti pri- 
mjer sv. Valentina. Kada su napokon imali dovoljno materijala, izradili 
su plakat. 


Kao i svake godine učenici od 4. do 8. razreda su na sato- 
vima njemačkog i engleskog jezika pisali ljubavne poruke koje su se 
zatim isporučivale na Valentinovo te su izazvale crvenilo u obrazima 
mnogih učenika. Svima se ovaj način iskazivanja ljubavi svidio te 
ćemo i dalje u prostorima naše škole na taj način obilježavati Valenti- 
novo. Ivana Galović, 8. razred 


Školsko natjecanje iz fizike 


23.01.2014. održano je školsko natjecanje iz fizike. Na na- 
tjecanju su sudjelovali učenici 8.razreda, isti oni koji su se i dva 
dana prije natjecali u poznavanju Osnova informatike. Ostva- 
rili su slijedeći plasman: 1.mjesto Nikola Klasić, 2.mjesto Lo- 
vro Sitar, 3.mjesto Antonio Habjanec i 4.mjesto Jurica Klasić. 
Čestitamo svima na sudjelovanju i postignutim rezultatima, 
posebno Nikoli Klasiću koji je s odličnim rezultatom ostvario 
pravo na sudjelovanje na Županijskom natjecanju koje će se 
održati 27.02.2014. u Radoboju. (etv) 


Infokup 2014. - školsko natjecanje iz informatike 


21.siječnja 2014. održano je školsko natjecanje iz informa- 
tike Infokup 2014. Na natjecanju u kategoriji Osnove infor- 
matike OŠ sudjelovali su učenici 8. razreda i postigli slijedeće 
rezultate: 1.mjesto osvojio je Nikola Klasić, 2.mjesto Antonio 
Habjanec, 3.mjesto Jurica Klasić i 4.mjesto Lovro Sitar. Na Žu- 
panijsko natjecanje koje će se održati 21.02.2014. u OŠ Ko- 
njščina dobrim rezultatima plasiralo se čak troje učenika Ni- 
kola, Antonio i Jurica. Čestitamo učenicima na postignutim 
rezultatima, kao i mentorici Eriki Tušek Vrhovec. (etv) 


okolsko natjecanje iz matematike 


t 


pa) 123 
P 


Kao i svake godine, uče- 
nici naše škole natjecali su 
se u rješavanju zadataka iz 
matematike. Natjecanje je 
održano 27.01.2014. godi- 
ne, a sudjelovali su učenici 
5. razreda Doroteja Artić i 
Iva Fučkar, 6.razreda Lovro 


Jedvaj, Karlo Košanski, Karlo 
Ravenski i Julijana Jedvaj, te 
učenice 8.razreda Ivana Jan- 
žek i Anamarija Cvrtila. Uče- 
nike je kroz dodatnu nasta- 
vu za natjecanje pripremala 
učiteljica matematike Lidija 
Vinski-Fruk. (etv) 

Otržano školsko natjecanje iz 
njemačkog jezika 


U utorak 04.02.2014. odr- 
žano je školsko natjecanje iz 
njemačkog jezika. Na natje- 
canju su sudjelovale učenice 
8.razreda. Ivana Janžek riješi- 
la je 75%, Ivana Galović 68%, 


a Anamarija Cvrtila 55%. Če- 
stitamo im na postignutom 
uspjehu. Županijsko natje- 
canje iz njemačkog jezika 
održat će se 4.03.2014. u OŠ 
Belec. (ak) 


ololsko natjecanje U novljest 


U Oš Gornje Jesenje dana 06.02.2014. održalo se školsko 
natjecanje iz povijesti. Na natjecanju su sudjelovali učenici 
osmog razreda postigavši dobar uspjeh. 


Najbolji uspjehje postiglaučenica Ivana Janžek (1.mjesto), 
zatim Nikola Klasić (2.mjesto), Ivana Galović (3.mjesto) i Ines 
Draganić (4.mjesto). Nadamo se da će postignuti rezultati 
biti dovoljni za slijedeću županijsku razinu natjecanja koje 
će se održati 7. ožujka 2014. godine u Krapinskim Toplicama. 
Ivana Janžek, 8.r. 


“ Rap- -pationica Goethe-instituta Kroatien a 
učenike 0Š Gornje Jesenje 


Kao što smo najavljivali, 31.01.2014 našu školu je posjetio 
njemački reper Bens iz Berlina. To je bila nagrada za 2.mjesto 
| koje su učenici osvojili na natječaju za pisanje rap-tekstova u 
povodu, Europskog dana jezika 2013“. Učenici su jedva dočekali 
dolazak omiljenog repera. On je održao rap-radionicu za učeni- 
| ke 8. razreda te za još troje učenika koji su također sudjelovali 
na natječaju. Na radionici su učenici u vrlo opuštenoj atmosferi 
slagali rime i tekst za rap-pjesmu na njemačkom jeziku koju su 
nazvali “Wir rappen heut' und jetzt“. Nakon toga su uvježbavali 
izvođenje teksta na beat što je učenike posebno motiviralo. Su- 
| djelovali su svi učenici, bez obzira na to kako se inače snalaze u 
njemačkom jeziku. U jezičnoj učionici Bens je s učenicima pje- 

| vao i plesao, a glasan ritam odjekivao je školom. 


U 13.00 h bilo je vrijeme i za koncert. Učenici su zajedno s 

| Bensom u sportskoj dvorani škole prezentirali svoju novu pje- 

smu pred ostalim učenicima. Bens im je otpjevao i neke svoje 

| hitove. Na kraju je s učenicima otpjevao pjesmu ,Siehst du nette 

Leute“, s kojom su i osvojili nagradu. Učenici su Bensa iznenadili 

svojom rap-pjesmom ,Bens, ade!“ koju su mu otpjevali za opro- 

| štaj. S pozdravom ,,1,2,3 und peace“ Bens je završio koncert i po- 
sjet Osnovnoj školi Gornje Jesenje. Alexandra Krklec, prof. 


Učenici-volonteni u akciji Udruge 
distrofičara Krapina 


trofičara  Kra- 
pina uključila 
se u globalnu 
kampanju koja 
se zove MILI- 
JARDA USTAJE 
ZA PRAVDU, 
pod sloganom 
“Ustani, prote- 
stiraj i pleši". 
Udruga distro- 
fičara Krapina 
je organizirala 
snimanje video 
spota u predvorju školske dvorane kako bi se obilježio V- 
day. 

Učenici 8.razreda uključili su se u izvedbu plesa na zada- 
nu koreografiju. Njihov ples bit će ukomponiran u cjeloviti 
video zapis plesova iz 30 hrvatskih gradova u kojima se ple- 
še na Valentinovo. 

Pripreme za nastavak proljetnog dijela sezone 


Po završetku dvoranskih 
malonogometnih turnira u 
organizaciji Nogometnog 
saveza = Krapinsko-zagorske 
županije klubovi koji se na- 
tječu u Prvoj županijskoj ligi 
započeli su sa pripremama 
za nastavak proljetnog dije- 
la sezone. Sa pripremama za 
nastavak proljetne sezone 
krenuo je i Nogometni klub 


koje se odnose na podizanje 
fizičke spreme, te radnje na 
uigravanju momčadi za pred- 
stojeće utakmice. 


U ovom kratkom periodu 
momčad seniora odigrala je i 
prijateljsku utakmicu sa treće- 
ligašem NK Varaždinom (bivši 
prvoligaš Varteks) u Varaždi- 
nu. Domaćin je slavio sa rezul- 


juće buduće da su domaćini u 
punom intenzitetu treninga, 
te su do sad odradili već pet 
pripremnih utakmica. U na- 
rednom periodu momčad se- 
niora odigrati će još nekoliko 
pripremnih utakmica, a prva 
sljedeća biti će protiv momča- 
di NK Jedinstva. Omladinske 
snage NK Radoboja (limači, 
mlađi pioniri, st. pioniri, juni- 


pripreme za nastavak sezone 
odrađuju u sportskoj dvorani 
OŠ Side Košutić.Ovim putem 
pozivamo sve zainteresirane, 
naročito djecu da se uključe 
u rad Nogometnog kluba Ra- 
doboj, te da na taj način mali 
dio svog slobodnog vremena 
posvete razvoju motoričkih 
sposobnosti. 


Radoboj. U tijeku su pripreme tatom 6:1 što i nije iznenađu- 


Turnir bračnih 
parova u belotu 


Ove godine održao se 5. po redu turnir 
bračnih parova u belotu pod organizacijskom 
palicom SKUG-a ,Josip Poljak“. Upravo se 
na posljednjem turniru okupio najveći broj 
natjecatelja, ukupno 22 para što dokazuje 
da je prepoznat trud i rad udruge koja i u 
ovom zimskom razdoblju nastoji organizirati 
sportske događaje koji služe za zabavu i 
razonodu svih mještana Općine, ali i šire. 

Pobjednici ovogodišnjeg turnira bračnih 
parova su Štefica i Zlatko _ Tušek, drugo 
mjesto osvojili su Željka i Zeljko Košutić, 
treće Nina i Robert Mikša te četvrto Ljiljana 
i Josip Topolovec. Za sudionike su osigurane 
nagrade, a druženje je potrajalo dugo u noć. 


Dva najbolja para na turniru 


ori) zbog vremenskih uvjeta 

: okupština udruge “Kulure Jesenja“ 


Kuburaši udruge ,Kubure Jesenja“ održali su 15. veljače u dvo- 
rani Doma kulture svoju 3. redovnu godišnju skupštinu. Predsjed- 
nik udruge Josip Kranjčec u svom izlaganju iznio je kako je protekla 

| godina bila veoma uspješna što se tiče aktivnosti; kuburaši su u 
protekloj godini proveli velik broj aktivnosti u kojima su sudjelovali 
gotovo svi članovi. Nastupali u na obilježavanju svih važnijih svet- 
kovina i blagdana, sudjelovali su na županijskoj smotri kuburaša, 
veći dio članova uključio se u nabavu čizama kako bi kompletirali 

| nošnje u kojima nastupaju. Općina Jesenje u protekloj godini finan- 
cirala je rad udruge sa 8.000,00 kuna, a ostvareni programi prema- 
šuju taj iznos te su ostala sredstva prikupljena članarinom i donaci- 
jama. U planovima za 2014. godinu uz već ustaljene aktivnosti ima 
nekih novina koje kuburaši planiraju realizirati u suradnji sa ostalim 
udrugama sa područja Općine Jesenje, te ostvariti nove vidove 

| suradnje sa srodnim udrugama iz okruženja. Članove skupštine i 
njihove goste zbog odsutnosti načelnika pozdravio je predsjednik 
Općinskog vijeća Ivan Galović koji je pohvalio rad vodstva udruge 
i svih njezinih članova, te napomenuo kako će Općina Jesenje od 
ove godine sredstva za rad udruga dodjeljivati putem Javnog po- 


| 

| 
ziva i zacrtanih programa. Župnik vlč. Danijel Herceg istaknuo je 
kako je suradnja udruge i župe izuzetno kvalitetna jer su kuburaši | 
uključeni u obilježavanje svih većih svetkovina. 

Na skupštini su sudjelovali predstavnici susjednih kuburaških I 
udruga iz Krapine, Pregrade, Radoboja, Đurmanca, Kostela, Maru- 
ševca te udruga s područja općine Jesenje. Svi oni čestitali su kubu- | 
rašima na postignutim rezultatima te im zaželjeli uspjeh u ostvari- 
vanju zacrtanih planova za ovu godinu. 

| 
| 
| 


OPG Rihtan nastupio na sajmu vina 


U nizu vinskih sajmova i manifestacija prezentacija 
hrane i vina, u Zagrebu je održan prvi Festival ljubavi i 
vina“Hrvatska vinska priča“. Osnovna ideja sajma je pro- 
mocija vinskog turizma i vinskih cesta u Hrvatskoj, a po 
prvi puta se Hrvatska predstavlja u novoj regionalnoj 
podjeli pa se tako Hrvatsko zagorje nalazi u regiji Bre- 
govita Hrvatska, zajedno sa Međimurjem, Plešivicom, 
Prigorjem, Moslavinom i Pokupljem, a sama regija time 
je dobila na snazi i veličini te će i zagorski vinari na taj 
jačin poboljšati mogućnosti plasmana, od marketinga 
preko lakšeg dobivanja financijskih plasmana kako iz 
EU fondova, tako i iz raznih oblika kreditiranja. 


Prepoznavši važnost unapređenja i promocije vinar- 
stva te turističkih potencijala, Općina Radoboj i OPG 
Rihtar surađuju već nekoliko godina. 


Na manifestaciji “Hrvatska vinska priča“, zajednič- 
kim nastupom sa ostalim vinarima okupljenim u udruzi 
Vino Zagorje, obitelj Rihtar prezentirala je i nudila na 
kušanje posjetiteljima sada već prepoznatljiva vina. 
Tako su predstavljena vina koja se nalaze na tržištu, 
cuvee od tradicionalnih zagorskih sorata, chardonnaya 
i sauvignon blanca te berbe 2012. chardonnay-a i sa- 
uvignona, koje se spremaju za ljetno osvajanje tržišta. 
Pozornost posjetitelja zaokupili su i promotivni materi- 
jali Općine Radoboj, posebno novi suvenir, repliku lista 
trsa vinove lize pronađene u Radoboju, čija se starost 
procjenjuje na više od 32 milijuna godina. 

Nastavljajući sa daljnjim razvojem OPG Rihtar se 
priključio i projektu “Autohtone sorte vinove loze Hr- 
vatskog zagorja" te će uskoro svoj stari nasad dodatno 
obnoviti autohtonom sortom sokol, koja je već sad po- 
budila veliko zanimanje, a kroz nekoliko godina, uko- 
liko se pokaže da je i ekonomski isplativa, na tržištu bi 
se mogle naći i prve veće količine vina proizvedene od 
sokola. 


Udruga vinogradara ,sv. Martin“ Jesenje 
održala je 31. siječnja u dvorani Doma kul- 
ture u Gornjem Jesenju svoju Izbornu skup- 
štinu. Članovi skupštine izabrali su radno 
predsjedništvo kojim je predsjedao Dragu- 
tin Kranjčec koji je pozvao prisutne da mi- 
nutom šutnje odaju počast svim pokojnim 
članovima udruge. Izvještaj o četverogodiš- 
njem radu podnio je Josip Draganić kojemu 
je to bio treći mandat na mjestu predsjed- 
nika udruge. U četverogodišnjem razdoblju 
vinogradari su kroz godinu održavali razne 
manifestacije poput obilježavanje blagdana 
sv. Vinka, Martinja, podizanje klopoca. 


Jednom godišnje održavana su preda- 
vanja na temu uzgoja zaštite i rezidbe vi- 
nograda, podrumarenja, ocjenjivanje vina, 
organizirane su dvije stručne ekskurzije te je 
nabavljena preša za prešanje taloga. Udruga 
se uključivala i u ostale manifestacije koje su 
se provodile na području općine moglo se 
čuti iz izvještaja predsjednika Draganića. 
Blagajnik Željko Klasić podnio je financij- 
sko izvješće koje je i u proteklom periodu 
bilo pozitivno pa su nakon kraće rasprave 
oba izvješća jednoglasno usvojena. Nakon 
usvojenih izvješća razriješeno je staro ru- 
kovodstvo udruge; predsjednik članovi IO i 
Stegovnog suda. Budući da su se za mjesto 
predsjednika javila dva kandidata Cvrtila 
Franjo i dosadašnji predsjednik Draganić 
Josip članovi skupštine odlučili su se za taj- 
no glasovanje na kojem je za novog pred- 
sjednika izabran Cvrtila Franjo. Za članove 
Izvršnog odbora još su izabrani; Josip Dra- 
ganić, Vesna Kučko, Stjepan Kovačec, Željko 


Klasić, Krešimir Jedvaj i Davor Šumiga. Novi 
predsjednik zahvalio se u ime izabranog 
vodstva na poklonjenom im povjerenju, te 
dosadašnjem predsjedniku i članovima IO 
na njihovu radu. 


U programu rada za naredni period 
predsjednik Cvrtila je istaknuo da će udruga 
nastaviti sa njegovanjem već ustaljene tra- 
dicije obilježavanja manifestacija. Udruga 
se mora okrenuti i drugim izvorima finan- 
ciranja (županija, ministarstvo, EU fondovi) 
kako bi mogli započeti neke nove projekte 
istaknuo je predsjednik. Skupštini se obra- 


tio i načelnik Ivan Maligec koji je i sam član 
udruge i na upit članova upoznao prisutne 
sa radovima na uređenju podrumskih pro- 
storija Doma kulture gdje se planira urediti 
vinoteka i prostorije za rad udruga. Novoi- 
zabranom rukovodstvu čestitali su i zaželjeli 
uspjeh u radu predsjednik Općinskog vijeća 
Ivan Galović i Župnik vlč. Danijel Herceg te 
predstavnici udruga sa kojima vinograda- 
ri surađuju. Okupljenima se obratio i Ivan 
Šoštarić jedan od osnivača udruge i inicija- 
tor mnogih dosadašnjih aktivnosti koje je 
udruga imala te istaknuo kako je potrebno 
pokrenuti nove inicijative i projekte s kojima 
bi se pomoglo članovima udruge u razvoju 
turističke ponude. Nakon službenog dijela 
uslijedilo je prigodno druženje i domjenak. 


Novoizabrani predsjednik udruge vinogradara Franjo Cvrtila obratio se okupljenima 

